**TERITORIJŲ PLANAVIMO PROCESO INICIJAVIMO SUTARTIS**

2022 m. kovo 24 d. Nr. S-355

Kaunas

**Kauno rajono savivaldybės administracijos**, į.k. 188756386, adresas Savanorių pr. 371, Kaunas, **direktorius Šarūnas Šukevičius** (toliau - planavimo organizatorius), veikianti pagal Lietuvos Respublikos teritorijų planavimo įstatymą, kitų Lietuvos Respublikos teisės aktų nuostatas, ir **UAB „Baltisches haus“** (įm. k. 111543781, atstovaujama direktoriaus Audriaus Masionio), **MB „Agresyvus kapitalas“** (305436830, atstovaujama valdytojo Kęstučio Ivanausko) **(**toliau – planavimo iniciatoriai) susitarė ir sudarė šią sutartį.

**1. SUTARTIES DALYKAS**

1.1. Šalys susitaria dėl planuojamos teritorijos žemės sklypo esančio Kauno r. sav., Neveronių sen., Neveronių k., Keramikų g. 30, unikalus Nr. 4400-5258-0304, kadastro Nr. 5233/0016:1536, kurio plotas 0,4553 ha, teritorijų planavimo proceso inicijavimo, tai yra dėl:

1.1.1. Kauno rajono savivaldybės tarybos 2010-11-25 sprendimu Nr. TS-456 patvirtinto detaliojo plano – vietovės lygmens kompleksinio teritorijų planavimo dokumento (toliau – teritorijų planavimo dokumento) keitimo žemės sklype Kauno r. sav., Neveronių sen., Neveronių k., Keramikų g. 30, kadastro Nr. 5233/0016:1536, kurio plotas 0,4553 ha ir finansavimo.

**2. Planavimo TikslaI**

2.1. Pakeisti šios sutarties 1 punkte įvardytus teritorijų planavimo dokumentus, t. y.:

2.1.1. Pakeisti žemės sklypo Kauno r. sav., Neveronių sen., Neveronių k., Keramikų g. 34, kadastro Nr. 5233/0016:1540 žemės naudojimo būdą į komercinės paskirties objektų teritorijos ir sujungti su žemės sklypu Kauno r. sav., Neveronių sen., Neveronių k., Keramikų g. 30, kadastro Nr. 5233/0016:1536;

2.1.2. Nustatyti teritorijos naudojimo reglamentą (-us) – teritorijos naudojimo tipą ir kita.

**3. Planavimo INICIAtoriaus teisės ir pareigos**

3.1. Sutarties 4.5 punkte nurodytu pagrindu rengti, keisti ar koreguoti teritorijų planavimo dokumentą pagal Lietuvos Respublikos įstatymuose ir kituose teisės aktuose nustatytus reikalavimus.

3.2. Pasirinkti teritorijų planavimo dokumentų rengėją, jeigu šioje sutartyje nurodyta, kad planavimo iniciatorius finansuoja teritorijų planavimo dokumento rengimą.

3.3. Finansuoti teritorijų planavimo dokumento rengimą, keitimą ar koregavimą tik tuo atveju, kai dėl tokio finansavimo susitariama sutartyje.

3.4. Sutarties 4.5 punkte nurodytu pagrindu kreiptis į aplinkos ministro įsakymu patvirtintose Kompleksinio teritorijų planavimo dokumentų rengimo taisyklėse ir atitinkamose specialiojo teritorijų dokumentų rengimo taisyklėse nurodytas institucijas, kad jos pateiktų teritorijų planavimo dokumentui teritorijų planavimo sąlygas, kaip numatyta Lietuvos Respublikos teritorijų planavimo įstatyme.

3.5. Sutarties 4.5 punkte nurodytu pagrindu teikti teritorijų planavimo dokumento projektą viešinti, derinti, tikrinti ir tvirtinti Lietuvos Respublikos teritorijų planavimo įstatymo ir jo įgyvendinamųjų teisės aktų nustatyta tvarka.

3.6. Pagal sutartį finansuoti ~~ar iš dalies finansuoti~~ (nereikalingą žodį išbraukti) teritorijų planavimo dokumento rengimą, keitimą ar koregavimą.

3.7. Pasirinkti teritorijų planavimo dokumento rengėją, kai planavimo iniciatorius finansuoja teritorijų planavimo dokumento rengimą, keitimą ar koregavimą: UAB „MTARCH“, kodas 135073297.

3.8. Teikiant planavimo organizatoriui tvirtinti teritorijų planavimo dokumentą, planavimo iniciatorius **privalo** planavimo organizatoriui pateikti prašymą, patikrintą (su teritorijų planavimo valstybinę priežiūrą atliekančios institucijos kompleksinio teritorijų planavimo dokumento patikrinimo aktu) teritorijų planavimo dokumento bylą popieriniame egzemplioriuje, elektroninį teritorijų planavimo dokumentą skaitmeninėje laikmenoje, pasirašytą elektroniniu parašu bei teritorijų planavimo dokumento erdvinius duomenis SHP formatu pagal patvirtintą Teritorijų planavimo erdvinių duomenų specifikaciją 1994 metų Lietuvos koordinačių sistemoje. Teritorijų planavimo dokumento erdviniai duomenys teritorijų planavimo dokumento rengėjo gali būti tiesiogiai pateikti Lietuvos Respublikos Teritorijų planavimo dokumentų registrui. Nepateikus visų nurodytų duomenų planavimo organizatoriui, bus laikoma, kad prašymas su teritorijų planavimo dokumento byla pilna apimtimi nepaduotas ir todėl nenagrinėjamas, o Planavimo iniciatorius informuojamas dėl trūkstamų duomenų pateikimo. Pateikus trūkstamus duomenis, prašymas su pateiktais dokumentais nagrinėjamas iš naujo.

|  |  |
| --- | --- |
|  |  |

**4. PLANAVIMO ORGANIZATORIAUS teisės ir pareigos**

4.1. Bendradarbiauti su planavimo iniciatoriumi, operatyviai teikti informaciją ir (ar) duomenis, kurių reikia teritorijų planavimo dokumentams rengti, derinti ir tikrinti.

4.2. Bendradarbiauti su planavimo iniciatoriumi viešinant teritorijų planavimo procesą Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje, savivaldybės interneto svetainėje, seniūnijos, kuriai rengiamas teritorijų planavimo dokumentas, skelbimų lentoje, nagrinėjant ir aptariant pasiūlymus dėl teritorijų planavimo dokumentų, dalyvaujant jų viešame svarstyme.

4.3. Teritorijų planavimo dokumento derinimo procedūras vykdyti laikantis Lietuvos Respublikos teritorijų planavimo įstatyme ir kituose teisės aktuose nustatytų terminų.

4.4. Teritorijų planavimo dokumentą patvirtinti laikantis Lietuvos Respublikos teritorijų planavimo įstatyme ir kituose teisės aktuose nustatytų terminų.

4.5. Sudarydamas šią sutartį, planavimo organizatorius suteikia planavimo iniciatoriui įgaliojimą teritorijų planavimo dokumento rengimo metu planavimo organizatoriaus vardu kreiptis į aplinkos ministro įsakymu patvirtintose Kompleksinio teritorijų planavimo dokumentų rengimo taisyklėse ir atitinkamose specialiojo teritorijų dokumentų rengimo taisyklėse nurodytas institucijas, kad jos pateiktų teritorijų planavimo sąlygas, teikti teritorijų planavimo dokumento projektą viešinti, derinti, tikrinti ir tvirtinti Lietuvos Respublikos teritorijų planavimo įstatymo ir kitų teisės aktų nustatyta tvarka, atlikti kitus būtinus veiksmus, pasirašyti prašymus ir dokumentus, kurių reikia teritorijų planavimo dokumentui rengti, derinti, tikrinti ir patvirtinti teisės aktų nustatyta tvarka.

4.6. Privaloma teikti registruoti duomenis apie patvirtintą teritorijų planavimo dokumentą ir teisės aktą, kuriuo patvirtintas teritorijų planavimo dokumentas, kartu su patvirtinto teritorijų planavimo dokumento sprendiniais Lietuvos Respublikos teritorijų planavimo dokumentų registro nuostatuose nustatyta tvarka ne vėliau kaip per 5 darbo dienas nuo teritorijų planavimo dokumento patvirtinimo.

**5. Šalių Atsakomybė**

5.1. Šalis, pažeidusi sutarties sąlygas, atsako Lietuvos Respublikos įstatymų nustatyta tvarka.

**6. SUTARTIES GALIOJIMO TERMINAS IR NUTRAUKIMO SĄLYGOS**

6.1. Sutartis įsigalioja nuo jos pasirašymo dienos ir galioja iki teritorijų planavimo dokumento tvirtinimo dienos, tačiau ne ilgiau kaip 7 metus.

6.2. Šalių teisės ir pareigos baigiasi pasibaigus sutarties galiojimo terminui (jeigu kitaip nenumatyta sutartyje).

6.3. Sutartis šalių rašytiniu susitarimu gali būti keičiama, gali būti vieniems metams pratęsiamas sutartyje nurodytas jos galiojimo terminas ar sutartis nutraukiama.

6.4. Kuriai nors iš šalių pažeidus sutartį ir nepašalinus pažeidimo per papildomą 30 darbo dienų terminą, kita šalis turi teisę nutraukti sutartį vienašališkai ir reikalauti iš pažeidusios sutartį šalies atlyginti nuostolius.

**7. Kitos sąlygos**

7.1. Šalių papildomi susitarimai dėl Sutarties keitimo, pratęsimo, nutraukimo įsigalioja tik juos šalims pasirašius.

7.2. Sutartis sudaryta dviem egzemplioriais lietuvių kalba, po vieną kiekvienai šaliai.

7.3. Sutartis skelbiama viešai planavimo organizatoriaus interneto svetainėje ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje.

7.4. Ginčai, kilę dėl sutarties vykdymo, sprendžiami šalių derybomis. Jeigu šalys nesusitaria, ginčai sprendžiami Lietuvos Respublikos teisme Lietuvos Respublikos įstatymų nustatyta tvarka.

|  |  |  |  |  |  |
| --- | --- | --- | --- | --- | --- |
| |  |  | | --- | --- | | Planavimo organizatorius  Administracijos direktorius  Šarūnas Šukevičius  (parašas) | Planavimo iniciatorius  UAB „Baltisches haus“ atstovaujantis  Audrius Masionis  (parašas)  MB „Agresyvus kapitalas“ atstovaujantis  Kęstutis Ivanauskas  (parašas) | |  |  | |  |
|  |  |

Elektroninio dokumento nuorašas